CELEX: 52020DP0216
Language: ro
Date: 2020-09-16 00:00:00
Title: Decizia Parlamentului European de a nu formula obiecții la Regulamentul delegat al Comisiei din 14 iulie 2020 de completare a Regulamentului (UE) nr. 648/2012 al Parlamentului European și al Consiliului în ceea ce privește elementele minime care trebuie evaluate de ESMA atunci când evaluează cererile CPC din țări terțe pentru acordarea statutului de conformitate comparabilă, precum și modalitățile și condițiile evaluării respective (C(2020)4895 – 2020/2729(DEA))

22.9.2021   
            
            
               RO
            
            
               Jurnalul Oficial al Uniunii Europene
            
            
               C 385/179
            
         
      P9_TA(2020)0216
      Neformularea de obiecții la un act delegat: elementele minime pentru evaluarea cererilor CPC din țări terțe pentru acordarea statutului de conformitate comparabilă și modalitățile
      Decizia Parlamentului European de a nu formula obiecții la Regulamentul delegat al Comisiei din 14 iulie 2020 de completare a Regulamentului (UE) nr. 648/2012 al Parlamentului European și al Consiliului în ceea ce privește elementele minime care trebuie evaluate de ESMA atunci când evaluează cererile CPC din țări terțe pentru acordarea statutului de conformitate comparabilă, precum și modalitățile și condițiile evaluării respective (C(2020)4895 – 2020/2729(DEA))
      (2021/C 385/27)
      
         Parlamentul European,
      
                  —
               
               
                  având în vedere Regulamentul delegat al Comisiei (C(2020)4895),
               
            
                  —
               
               
                  având în vedere scrisoarea Comisiei din 14 iulie 2020 prin care aceasta îi solicită Parlamentului să declare că nu va formula obiecții la regulamentul delegat,
               
            
                  —
               
               
                  având în vedere scrisoarea Comisiei pentru afaceri economice și monetare trimisă președintelui Conferinței președinților de comisie la 2 septembrie 2020,
               
            
                  —
               
               
                  având în vedere articolul 290 din Tratatul privind funcționarea Uniunii Europene,
               
            
                  —
               
               
                  având în vedere Regulamentul (UE) nr. 648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale și registrele centrale de tranzacții (1), în special articolul 25a alineatul (3) și articolul 82 alineatul (6),
               
            
                  —
               
               
                  având în vedere articolul 111 alineatul (6) din Regulamentul său de procedură,
               
            
                  —
               
               
                  având în vedere recomandarea de decizie a Comisiei pentru afaceri economice și monetare,
               
            
                  —
               
               
                  având în vedere că nicio obiecție nu a fost formulată în termenul prevăzut la articolul 111 alineatul (6) liniuța a treia și a patra din Regulamentul său de procedură, termen care a expirat la 15 septembrie 2020,
               
            
                  A.
               
               
                  întrucât mai multe acte delegate care urmează să fie adoptate în temeiul Regulamentului (UE) nr. 648/2012 (EMIR), modificat recent, precizează modul în care se vor aplica normele EMIR în cazul contrapărților centrale (CPC) din țări terțe care furnizează servicii firmelor din Uniune; întrucât actele delegate respective vor presupune intrarea în vigoare a unor competențe sporite ale Autorității Europene pentru Valori Mobiliare și Piețe (ESMA); întrucât CPC-urile din țări terțe care sunt considerate a fi importante din punct de vedere sistemic pentru stabilitatea financiară a Uniunii sau a oricăruia dintre statele sale membre ar trebui să fie supuse unor cerințe specifice și unei supravegheri mai stricte din partea ESMA, pentru a asigura aplicarea unor condiții de concurență echitabile în raport cu CPC-urile din Uniune și pentru a garanta stabilitatea sistemului financiar al Uniunii;
               
            
                  B.
               
               
                  întrucât articolul 25a din EMIR prevede că o CPC dintr-o țară terță care este considerată a fi sau care ar putea deveni importantă din punct de vedere sistemic pentru stabilitatea financiară a Uniunii sau a unuia sau mai multora dintre statele sale membre (CPC de nivel 2) poate solicita ESMA să evalueze conformitatea sa comparabilă, și anume dacă se poate considera că respectarea cadrului aplicabil din țara terță în cauză echivalează cu respectarea cerințelor relevante prevăzute în EMIR;
               
            
                  C.
               
               
                  întrucât acest regulament delegat ar trebui să intre în vigoare de urgență pentru a asigura faptul că Uniunea este pregătită să facă față situației survenite atunci când dreptul Uniunii încetează să se aplice în Regatul Unit după expirarea perioadei de tranziție,
               
            
               
                  1.
               
               
                  declară că nu formulează obiecții la regulamentul delegat;
               
            
               
                  2.
               
               
                  încredințează Președintelui sarcina de a transmite prezenta decizie Consiliului și Comisiei.
               
            
         (1)  JO L 201, 27.7.2012, p. 1.